Burgerd Botha stel nuwe enkelsnit en video bekend - Afrikaanse Musiek Nuus
14 Februarie 2019 15 Februarie 2019 Digitaal
Burgerd Botha het pas sy volgende enkelsnit en video, Vat My Huistoe vrygestel en beloof om luisteraars en kykers te bekoor met betekenisvolle lirieke, elektroniese klanke en treffende beeldmateriaal.
“As ons moeg en moedeloos raak vir die gejaag van ons moderne lewens, maak ons soms die mense wat ons die liefste het, die seerste. Dit word nie met opset gedoen nie, maar is bloot ’n newe effek van die druk waaronder ons verkeer. Vat My Huistoe vertel die storie van iemand wat besef dat hierdie omstandighede sy geliefde in die spervuur geplaas het. Hy vra omverskoning vir die hartseer en beloof daadwerklike versoening om hulle verhouding weer te laat blom,” verduidelik Burgerd.
“Die musiekvideo is op die dak van ’n woning in Pretoria geskiet, toe ons besef dat die weer opsteek en ons skote van die donderweer kon vasvang. Ons moes blitsvinnig imporviseer en het in die hitte van die oomblik ’n paar lang aaneenlopende skote geneem, teen dubbel die spoed. Hierdie eksperiment het toe in ’n unieke finale produk ontaard,” voeg Burgerd by.
VORIGE Romanz-ster nou deel van internasionale supergroep
Anna Davel laat Boerneef-treffer herleef VOLGENDE
11 Julie 2017 Digitaal
Nuwe Snotkop album is ‘onverantwoordelik lekker’
20 Julie 2018 Promosie